Source: https://www.zastavmenasilie.gov.sk/pravo-1
Timestamp: 2020-07-09 05:48:20+00:00
Document Index: 2732831

Matched Legal Cases: ['§ 199', '§ 200', '§ 201', '§ 201', '§ 201', '§ 202', '§ 203', '§49']

Právne aspekty - ZastavmeNasilie
Právne ponímanie a trestnosť niektorých skutkov nemusí plne zodpovedať tomu, čo pod pojmami ako znásilnenie a sexuálne násilie rozumie laická verejnosť. Slovenský Trestný zákon definuje rôzne skutky sexuálneho, resp. sexualizovaného násilia ako trestné činy proti dôstojnosti.
§ 199 Znásilnenie: Kto násilím alebo hrozbou bezprostredného násilia donúti ženu k súloži alebo kto na taký čin zneužije jej bezbrannosť.
§ 200 Sexuálne násilie: Kto násilím alebo hrozbou bezprostredného násilia donúti iného k orálnemu styku, análnemu styku alebo k iným sexuálnym praktikám alebo kto na taký čin zneužije jeho bezbrannosť.
§ 201 Sexuálne zneužívanie: Kto vykoná súlož s osobou mladšou ako pätnásť rokov alebo kto takú osobu iným spôsobom sexuálne zneužije.
§ 201a Kto prostredníctvom elektronickej komunikačnej služby navrhne dieťaťu mladšiemu ako pätnásť rokov osobné stretnutie v úmysle spáchať na ňom trestný čin sexuálneho zneužívania alebo trestný čin výroby detskej pornografie, pričom sám nie je dieťaťom.
§ 201b Kto zneužije dieťa mladšie ako pätnásť rokov v úmysle vyvolania sexuálneho uspokojenia jeho účasťou na sexuálnych aktivitách alebo sexuálnom zneužití, hoci sa na nich takéto dieťa nemusí priamo zúčastňovať, alebo kto umožní také jeho zneužitie.
§ 202 Kto pohne dieťa k mimomanželskej súloži alebo ho iným spôsobom sexuálne zneužije, ak
c) zneužije uznané postavenie, ktoré vyplýva z dôvery, autority alebo vplyvu na dieťa.
§ 203 Súlož medzi príbuznými: Kto vykoná súlož s príbuzným v priamom rade alebo so súrodencom.
Plné znenie uvedených paragrafov nájdete tu
Podľa Antidiskriminačného zákona sú zakázané rôzne formy diskriminácie, ku ktorým patrí aj sexuálne obťažovanie, definované nasledovne:
Sexuálne obťažovanie ako menej závažná forma sexuálneho násilia je teda žalovateľné v občianskoprávnom konaní. Zastupovanie poškodenej osoby môže prevziať Slovenské národné stredisko pre ľudské práva, ktoré to robí bezplatne.
V správnom konaní sa prejednávajú priestupky proti občianskemu spolunažívaniu podľa §49 Zákona 372/1990 o priestupkoch. Spravidla ide o skutky sexuálneho násilia menej závažného charakteru (vyhrážky, drobné zranenia, urážky), pričom výsledkom je uloženie pokuty.